ບັນດາຜູ້ນຳ ໃນພາກພື້ນ ເອເຊຍປາຊີຟິກ ຮຽກຮ້ອງ ການຮ່ວມມືກັນຕໍ່ສູ້ ລັດທິ ກໍ່ການຮ້າຍ
ພັນທະຂອງ ສະຫະລັດ ເພື່ອຕໍ່ສູ້ກັບພວກ IS ບໍ່ແມ່ນພຽງໃນປະເທດ ອີຣັກ ແລະ ຊີເຣຍ ເທົ່ານັ້ນ, ແຕ່ແມ່ນໃນເຂດເອເຊຍຕາເວັນອອກສຽງໃຕ້ເຊັ່ນກັນ.
ການໂຈມຕີກໍ່ການຮ້າຍຢູ່ຂົວລອນດອນ ແລະ ບໍລິເວນທີ່ຢູ່ໃກ້ຄຽງ ໄດ້ສົ່ງຄື້ນຟອງສັ່ນສະ ເທືອນຈິດໃຈອອກໄປທົ່ວໂລກ ໃນທ້າຍສັບປະດາຜ່ານມາ ໃນກອງປະຊຸມເລື່ອງຄວາມ ປອດໄພທີ່ປະເທດສິງກະໂປ, ເຊິ່ງໄດ້ປິດລົງໃນວັນອາທິດນີ້ ບໍ່ດົນກ່ອນການໂຈມຕີໄດ້ ເກີດຂຶ້ນ, ບັນດາເຈົ້າໜ້າທີ່ປ້ອງກັນປະເທດ ໃນພາກພື້ນເອເຊຍປາຊີຟິກ ໄດ້ຫາລືກັນ ກ່ຽວກັບ ຄວາມຈຳເປັນ ເພື່ອການຮ່ວມມືເພີ່ມຂຶ້ນ ໃນການຕໍ່ສູ້ກັບພວກຫົວຮຸນແຮງດ້ານ ສາສະໜານີ້ ນັກຂ່າວວີໂອເອ Bill Ide ມີລາຍງານເພີ່ມຕື່ມຈາກ ສິງກະໂປ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານ ທີ່ກອງປະຊຸມຄວາມໝັ້ນຄົງ Shangri-La ປະຈຳປີ, ບັນຫາ ການຈັດຕັ້ງກອງທະຫານ ໃສ່ໝູ່ເກາະທຽມຂອງ ຈີນ ໃນທະເລຈີນໃຕ້ ແລະ ໄພຂົ່ມຂູ່ທີ່ ເກົາຫຼີເໜືອ ໄດ້ສ້າງຕໍ່ ພາກພື້ນເພີ່ມຂຶ້ນນັ້ນ ແມ່ນຫົວຂໍ້ເພັ່ງເລັງທີ່ສຳຄັນຂອງກອງປະຊຸມ ແຕ່ດ້ວຍການຕໍ່ສູ້ທີ່ກຳລັງດຳເນີນຢູ່ໃນ ຟີລິບປິນ ລະຫວ່າງ ທອງທັບ ແລະ ພວກຫົວຮຸນ ແຮງທີ່ເຊື່ອມໂຍງກັບພວກລັດອິສລາມ, ການໂຈມຕີ ເມື່ອບໍ່ດົນມານີ້ໃນປະເທດ ອິນໂດ ເນເຊຍ ແລະ ຄວາມຮຸນແຮງໃນນະ ຄອນຫຼວງ ລອນດອນ ເມື່ອວັນເສົາທີ່ຜ່ານມານັ້ນ, ບັນດາເຈົ້າໜ້າທີ່ໄດ້ ສັນຍາວ່າ ຈະເຮັດວຽກຮ່ວມກັນໃຫ້ໜັກກວ່າເກົ່າ ເພື່ອຕໍ່ສູ້ພວກ ຫົວຮຸນແຮງ ລັດຖະມົນຕີປ້ອງກັນປະເທດ ອິນໂດເນເຊຍ ທ່ານ Ryamizard Ryacudu ໄດ້ເອີ້ນ ພວກຫົວຮຸນແຮງວ່າ “ເຄື່ອງຈັກພິຄາດ” ແລະ ກ່າວວ່າ ພວກນັກຮົບລັດອິສລາມ 1,200 ຄົນໃນ ຟີລິບປິນ ນັ້ນ, ປະມານ 40 ຄົນແມ່ນມາຈາກ ອິນໂດເນເຊຍ ທ່ານ Ryamizard Ryacudu ກ່າວວ່າ ທ່ານໄດ້ຮຽກຮ້ອງໃຫ້ຂະຫຍາຍການລາດຕະເວນຕໍ່ຕ້ານການປຸ້ນສະດົມ ທາງທະເລ, ເຊິ່ງເພັ່ງເລັງໃສ່ການຕໍ່ສູ້ກັບພວກກໍ່ການຮ້າຍ ໃນພາກໃຕ້ຂອງ ຟີລິບປິນ ຍິ່ງຂຶ້ນກວ່າ ເກົ່າ ໃນທ້າຍເດືອນນີ້, ມາເລເຊຍ, ຟີລິບປິນ ແລະອິນໂດເນເຊຍຈະເພີ່ມການລາດ ຕະເວນຮ່ວມກັນທາງອາກາດ ໃນທະເລ Sulu ຕາມເຂດຊາຍແດນລະຫວ່າງ ປະເທດ ຂອງພວກເຂົາ ເຈົ້າ ໃນການກ່າວຄຳປາໄສເມື່ອວັນເສົາທີ່ຜ່ານມານີ້, ລັດຖະມົນຕີປ້ອງກັນປະເທດ ສະຫະ ລັດ ທ່ານ Jim Mattis ໄດ້ກ່າວເນັ້ນວ່າ ພັນທະຂອງ ສະຫະລັດ ເພື່ອຕໍ່ສູ້ກັບພວກ IS ບໍ່ແມ່ນພຽງໃນປະເທດ ອີຣັກ ແລະ ຊີເຣຍ ເທົ່ານັ້ນ, ແຕ່ແມ່ນໃນເຂດເອເຊຍຕາເວັນ ອອກສຽງໃຕ້ເຊັ່ນກັນ ທ່ານ Jim Mattis ລັດຖະມົນຕີປ້ອງກັນປະເທດ ສະຫະລັດ ກ່າວວ່າ ໃນການໂຈມຕີດ້ວຍລະເບີດສະຫຼະຊີບເມື່ອເດືອນທີ່ຜ່ານມາຢູ່ຄິວລົດເມ ໃນນະຄອນ ຫຼວງ ຈາກາຕ້າ ທີ່ເຮັດໃຫ້ເຈົ້າໜ້າຕຳຫຼວດທີ່ເສຍຊີວິດ 3 ຄົນນັ້ນ ພວກ IS ໄດ້ອ້າງ ເອົາຄວາມຮັບຜິດຊອບ ລັດຖະມົນຕີປ້ອງ ກັນປະເທດ ອິນໂດເນເຊຍ ກ່າວວ່າ ດ້ວຍ ປະຊາກອນ ທີ່ເປັນຄົນມຸສ ລິມຫຼາຍທີ່ສຸດໃນໂລກນີ້, ປະເທດຂອງທ່ານແມ່ນເປົ້າໝາຍ ທຳອິດ ທີ່ຈະຖືກພວກ IS ໃຊ້ອິດທິພົນຫົວຮຸນແຮງຄອບງຳ ((RYAMIZARD RYACUDU, INDONESIA DEFENSE MINISTER - Bahasa, Male, needs English translation)) ((JIM MATTIS, U S SECRETARY OF DEFENSE - male, English))